PMIndiaData/PMIndiaSum huggingface dataset:
ఎయిర్ పోర్ట్ అథారిటీ ఆఫ్ ఇండియా కు చెందిన అహ్మ‌దాబాద్‌, ల‌క్నో, మంగ‌ళూరు విమానాశ్ర‌యాల‌ను ప‌బ్లిక్  ప్రైవేట్ భాగ‌స్వామ్యం ద్వారా లీజుకు ఇచ్చే ప్ర‌తిపాద‌న‌ల‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న ఈరోజు స‌మావేశ‌మైన కేంద్ర కేబినెట్ , ఎయిర్ పోర్ట్ అథారిటీ ఆఫ్ ఇండియా (ఎఎఐ)కి చెందిన అహ్మ‌దాబాద్‌, అక్నో ,మంగ‌ళూరు విమానాశ్ర‌యాల‌ను పబ్లిక్, ప్రైవేట్ భాగ‌స్వామ్యం కింద గ‌రిష్ఠ బిడ్డ‌ర్‌గా నిలిచిన మెస్స‌ర్స్ అదాని ఎంట‌ర్‌ప్రైజెస్ లిమిటెడ్‌కు ఈ మూడు విమానాశ్ర‌యాల‌కు సంబంధించి కార్య‌క‌లాపాల కొన‌సాగింపు, నిర్వ‌హ‌ణ‌, అభివృద్ధికి సంబంధించి పిపిపి ప‌ద్ధ‌తిలో , బిడ్ డాక్యుమెంట్‌లోని నియ‌మ నిబంధ‌న‌ల ప్ర‌కారం 50 సంవ‌త్స‌రాల లీజుకు ఇచ్చేందుకు ఆమోదం తెలిపింది. ప్ర‌భావం….. ఈ ప్రాజెక్టులు సేవ‌లు అందించ‌డంలో స‌మ‌ర్ధ‌త‌, నైపుణ్యం, ఎంట‌ర్‌ప్రైజ్‌, వృత్తిప‌ర‌మైన నైపుణ్యాల‌ను తీసుకురావ‌డంతోపాటు ప‌బ్లిక్ రంగానికి అవ‌స‌ర‌మైన పెట్టుబ‌డుల‌ను తీసుకురావ‌డానికి ఉప‌క‌రిస్తాయి. ఇది ఎయిర్ పోర్ట్స్ అథారిటీ ఆఫ్ ఇండియా (ఎఎఐ)కి రాబ‌డి పెంపొందిస్తుంది. ఇది ఎఎఐ సంస్థ‌కు టైర్‌-2, టైర్ -3 సిటీలలో ఈరంగంలో ఉపాధి క‌ల్ప‌న‌, సంబంధిత‌ మౌలిక స‌దుపాయాల క‌ల్ప‌నకు వీలు క‌ల్పిస్తుంది.
శ్రీ కుల్ దీప్ రాజ్ గుప్త కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

జమ్ము– కశ్మీర్ కు చెందిన లోకప్రియ నేత శ్రీ కుల్ దీప్ రాజ్ గుప్త కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. శ్రీ కుల్ దీప్ రాజ్ గుప్త తన జీవితాన్ని ప్రజల సంక్షేమం కోసం మరియు సామాజిక సశక్తీకరణ కోసం సమర్పణం చేశారు అని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘జమ్ము – కశ్మీర్ కు చెందిన లోకప్రియ భాజపా నేత శ్రీ కుల్ దీప్ రాజ్ గుప్త గారి కన్నుమూత తో అత్యంత దు:ఖం కలిగింది. ఆయన తన జీవనాన్ని ప్రజల సంక్షేమం తో పాటు సమాజం యొక్క సశక్తీకరణ కోసం సమర్పణం చేసివేశారు. ఈ శోక ఘడియ లో శ్రీ కుల్ దీప్ రాజ్ గుప్త యొక్క దగ్గరి బంధువుల కు మరియు ఆయన ను అభిమానించే వారి కి ఆ ఈశ్వరుడు సాంత్వన ను చేకూర్చుగాక. ఓమ్ శాంతి.’’ అని పేర్కొన్నారు.
మ‌హాత్మ గాంధీ కి అక్టోబ‌ర్ 2వ తేదీ నాడు శ్ర‌ద్ధాంజ‌లి ఘ‌టించనున్న ప్ర‌ధాన మంత్రి;  పారిశుధ్యం మ‌రియు న‌వీక‌ర‌ణ యోగ్య శ‌క్తి సంబంధిత కార్య‌క్రమాల కు హాజ‌రుకానున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018వ సంవ‌త్స‌రం అక్టోబ‌ర్ 2వ తేదీ నాడు రాజ్‌ఘాట్ లో మ‌హాత్మ గాంధీ కి పుష్పాంజ‌లి ని స‌మ‌ర్పించ‌నున్నారు. ఆ రోజు నాటి నుండి మ‌హాత్ముని 150 వ జ‌యంతి ఉత్స‌వాలు ప్రారంభమ‌వుతాయి. అలాగే, పూర్వ ప్ర‌ధాని లాల్ బ‌హాదుర్‌ శాస్త్రి గారి జ‌యంతి ని పుర‌స్క‌రించుకొని ఆయ‌న‌ కు పుష్పాంజ‌లి ని స‌మ‌ర్పించేందుకు ప్ర‌ధాన మంత్రి విజ‌య్ ఘాట్ ను కూడా సంద‌ర్శించ‌నున్నారు. ప్ర‌ధాన మంత్రి రాష్ట్రప‌తి భ‌వ‌న్ క‌ల్చ‌ర‌ల్ సెంట‌ర్ లో జ‌రిగే మ‌హాత్మ గాంధీ ఇంట‌ర్‌ నేశ‌న‌ల్ శానిటేష‌న్ క‌న్‌వెన్శ‌న్ (ఎమ్‌జిఐఎస్‌సి) ముగింపు స‌మావేశానికి హాజ‌ర‌వుతారు. ప్ర‌పంచం న‌లుమూల‌ల నుండి పారిశుధ్య మంత్రులు మ‌రియు జ‌లం, పారిశుధ్యం, ఇంకా ఆరోగ్య ర‌క్ష‌ణ (డ‌బ్ల్యుఎఎస్‌హెచ్‌) రంగాల‌కు చెందిన ఇత‌ర నేత‌ల‌ ను ఒక చోటుకు చేర్చే, నాలుగు రోజుల అంత‌ర్జాతీయ స‌మావేశ‌మే ఎమ్‌జిఐఎస్‌సి. ఇదే కార్య‌క్ర‌మం లో ఏర్పాటు చేసే ఒక మినీ డిజిట‌ల్ ఎగ్జిబిశ‌న్ ను ప్ర‌ధాన మంత్రి సంద‌ర్శిస్తారు. ఆయన వెంట ఐక్య రాజ్య సమితి సెక్రటరి జనరల్ శ్రీ ఎంటోనియో గుటేరేజ్ ఉంటారు. మాననీయ వ్యక్తులు కార్యక్రమ వేదిక మీద నుండి మ‌హాత్మ గాంధీ స్మార‌క త‌పాలా బిళ్ళ ల‌ను, మ‌హాత్మ గాంధీ కి ఎంతో ఇష్ట‌మైన ‘‘వైష్ణ‌వ జ‌న్ తో’’ ఆధారంగా రూపొందించిన ఒక సిడి ని ఆవిష్క‌రించనున్నారు. ఈ సంద‌ర్భంగా స్వ‌చ్ఛ్ భార‌త్ అవార్డు ల‌ను కూడా ప్ర‌దానం చేస్తారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తారు. ఆ త‌రువాత విజ్ఞాన్ భ‌వ‌న్ లో జ‌రిగే ఇంట‌ర్ నేశ‌న‌ల్ సోలార్ అల‌య‌న్స్ ఒక‌టో స‌భ ను ప్ర‌ధాన మంత్రి ప్రారంభిస్తారు. ఇదే కార్య‌క్ర‌మం రెండో ఐఒఆర్ఎ రిన్యూవ‌బుల్ ఎన‌ర్జీ మినిస్టీరియ‌ల్ మీట్ & రెండో గ్లోబ‌ల్ రీ-ఇన్వెస్ట్ (రిన్యూవ‌బుల్ ఎన‌ర్జీ ఇన్వెస్ట‌ర్స్ మీట్ అండ్ ఎక్స్‌పో) కార్య‌క్ర‌మాలకు సైతం ప్రారంభవేదికగా ఉంటుంది. ఈ సంద‌ర్భంగా ఐక్య రాజ్య సమితి సెక్రటరి జనరల్ శ్రీ ఎంటోనియో గుటేరేజ్ కూడా పాలుపంచుకోనున్నారు. ప్ర‌ధాన మంత్రి స‌భికుల‌ను ఉద్దేశించి ప్ర‌సంగిస్తారు.
అసమ్ లోని చమురు బావి లో బ్లో అవుట్ మరియు అగ్ని మంటలు చెలరేగిన ఘటన ల తదనంతర స్థితి ని సమీక్షించిన ప్రధాన మంత్రి

అసమ్ లోని తిన్ సుకియా జిల్లా లో ఆయిల్ ఇండియా లిమిటెడ్ సంస్థ కు చెందిన చమురు బావి బాఘ్ జన్- నంబర్ 5 లో బ్లో అవుట్ మరియు మంటలు చెలరేగిన ఘటన ల వల్ల ఉత్పన్నమైన స్థితి ని ప్ర‌ధాన‌ మంత్రి శ్రీ నరేంద్ర మోదీ ఈ రోజు న సమీక్షించారు. ఈ సమీక్షా సమావేశాని కి హోం మంత్రి శ్రీ అమిత్ శాహ్, పెట్రోలియం, సహజ వాయువు శాఖ మంత్రి శ్రీ ధర్మేంద్ర ప్రధాన్, అసమ్ ముఖ్యమంత్రి శ్రీ సర్బానంద్ సోనోవాల్, ఇతర కేంద్ర మంత్రుల తో పాటు భారత ప్రభుత్వ సీనియర్ అధికారులు హాజరు అయ్యారు. ఈ బావి నుండి వాయువు 2020 వ సంవత్సరం మే 27 వ తేదీ న అకస్మాత్తు గా వాతావరణం లోకి చొరబడటం మొదలుపెట్టింది. ఈ హఠాత్పరిణామాన్ని నియంత్రించడానికి సన్నాహం సాగుతూ ఉండగానే, 2020 వ సంవత్సరం జూన్ 9 వ తేదీ న బావి లో అగ్గి రాజుకొంది. పరిసర ప్రాంతాల లో నివసిస్తున్న కుటుంబాల ను సురక్షిత ప్రాంతాల కు తరలించి, వారి ని రాష్ట్ర ప్రభుత్వం ఆయిల్ ఇండియా లిమిటెడ్ సహకారం తో ఏర్పాటు చేసిన సహాయక శిబిరాల కు పంపడమైంది. సుమారు 9,000 మంది ఈ సహాయక శిబిరాల లో తల దాచుకొంటున్నారు. జిల్లా యంత్రాంగం గుర్తించిన 1,610 కుటుంబాల కు తక్షణ సహాయం లో భాగం గా ఒక్కొక్క కుటుంబాని కి 30,000 రూపాయలు చొప్పున మంజూరు చేశారు. బాధిత కుటుంబాల కు మద్దతు గా తగిన సహాయం మరియు పునరావాసం కల్పించడానికి భారత ప్రభుత్వం పూర్తి గా కట్టుబడి ఉందని, ఈ దురదృష్టకర సంఘటన కారణం గా తలెత్తిన కష్టం సమయం లో, రాష్ట్ర ప్రభుత్వం తో భారత ప్రభుత్వం కలిసి నిలబడుతుందంటూ ప్ర‌ధాన‌ మంత్రి అసమ్ ముఖ్యమంత్రి ద్వారా అసమ్ ప్రజలకు హామీ ని ఇచ్చారు. భవిష్యత్తు లో ఉపయోగపడే విధం గా ప్రస్తుత సంఘటన ను అధ్యయనం చేసి వివరాల ను నమోదు చేయాలని, పెట్రోలియం, సహజ వాయువు మంత్రిత్వ శాఖ ను ప్ర‌ధాన‌ మంత్రి ఆదేశించారు. భవిష్యత్తు లో ఇటువంటి ప్రమాదాల ను నివారించడానికి మరియు అవి సంభవించినప్పుడు అటువంటి విపత్తుల ను ఎదుర్కోవడానికి వీలు గా మరింత సామర్థ్యాల ను, నైపుణ్యాలను, మన స్వంత సంస్థల లోనే అభివృద్ధి పరచాలని ప్ర‌ధాన‌ మంత్రి సూచించారు. బావి నుండి వాయువు ప్రవాహాన్ని నియంత్రించడానికి మరియు దానిని నిలిపివేయడానికి, భారతీయ నిపుణుల ఇంకా విదేశీ నిపుణుల సహాయం తో వివరణాత్మక ప్రణాళిక ను రూపొందించినట్లు సమీక్ష సమావేశం దృష్టి కి తీసుకురావడమైంది. సిద్ధం చేసిన నిర్ణీత కాల పట్టిక ప్రకారం ఈ ప్రణాళిక ను అమలు చేయడం కొనసాగుతోంది. భద్రతపరం అవసరమైన అన్ని జాగ్రత్తల ను తీసుకొన్న అనంతరం 2020 వ సంవత్సరం జూలై 7 వ తేదీ న బావి ని మూసివేయాలని ప్రతిపాదించడమైంది.
రాష్ట్రపతి ప్రసంగానికి ధన్యవాదాలు తెలిపే తీర్మానానికి ప్రధాన మంత్రి రాజ్య సభ లో సమాధానమిచ్చారు

రాష్ట్రపతి ప్రసంగానికి ధన్యవాదాలు తెలిపే తీర్మానానికి ప్ర‌ధాన మంత్రి శ్రీ న‌రేంద్ర మోదీ ఈ రోజు రాజ్య సభ లో సమాధానమిచ్చారు. పలువురు సభ్యులు వారి అభిప్రాయాలను పంచుకొన్నారని, నోట్ల చట్టబద్ధత రద్దుపై చెప్పుకోదగిన చర్చ జరిగిందని ఈ సందర్భంగా ఆయన అన్నారు. అవినీతిపైనా, నల్లధనంపైనా జరిగే పోరాటం రాజకీయ పోరు గానీ, లేదా ఫలానా పార్టీని లక్ష్యంగా చేసుకొని సాగిస్తున్న పోరాటం గానీ కాదని ప్రధాన మంత్రి స్పష్టంచేశారు. పేదల ఆకాంక్షలపైన, మధ్యతరగతి ప్రజల ఆకాంక్షలపైన అవినీతి ప్రతికూల ప్రభావాన్ని ప్రసరింపచేసిందని ఆయన చెప్పారు. వ్యవస్థను మోసగిస్తున్న వారి విషయంలో కఠినంగా వ్యవహరించవలసిందేనని, ఈ వైఖరి ద్వారా పేద ప్రజలను బలోపేతం చేయవచ్చని ప్రధాన మంత్రి వివరించారు. నోట్ల చెలామణీ రద్దు అనంతర కాలంలో దాదాపు 700 మంది మావోయిస్టులు లొంగిపోయారని, ఈ సంఖ్య పెరుగుతోందని కూడా ప్రధాన మంత్రి అన్నారు. ఇవాళ దేశంలో ఒక విభజన రేఖ చోటు చేసుకొన్నదని, ఈ రేఖకు ఒక వైపు భారతదేశపు ప్రజలు మరియు కేంద్ర ప్రభుత్వం ఉండగా, మరొక వైపు రాజకీయ నాయకుల గుంపు ఉందని శ్రీ నరేంద్ర మోదీ అన్నారు. మన సమాజంలోకి ప్రవేశించిన అన్యాయాలను సరిదిద్దడానికి భారతదేశం ఇవాళ కృషి చేస్తోందని ప్రధాన మంత్రి అన్నారు. మనం ఒక ఆచరణీయమైన పరివర్తన కోసం నిరంతరం పయనిస్తూ ఉండవలసిందే, మన దేశం యొక్క శక్తిని ఎన్నటికీ తక్కువగా అంచనా వేయకూడదు అని ఆయన చెప్పారు. సంస్థలను రాజకీయాలకన్నా ఎగువన అట్టిపెట్టాలని, భారతీయ రిజర్వ్ బ్యాంకు ను వివాదంలోకి ఈడ్చకూడదని ప్రధాన మంత్రి చెప్పారు. పరిపాలనకు సంబంధించిన విషయాలలో ఎంతో పని పూర్తి చేయడం జరిగింది, ఇది సామాన్య మానవుడికి బలాన్ని ఇచ్చింది అని ప్రధాన మంత్రి తెలిపారు. ప్రభుత్వ సేకరణ ప్రక్రియలో ఇ మార్కెట్ ప్లేస్ మాధ్యమానికి తావు ఇవ్వడం ద్వారా పారదర్శకతకు స్థానం కల్పించడం జరిగింది అని ఆయన అన్నారు. ‘స్వచ్ఛ భారత్’ సందేశాన్ని బహుళవ్యాప్తి లోకి తీసుకువెళ్తూ ప్రజలలో దీని పట్ల జాగృతిని విస్తరింపచేస్తున్నందుకు ప్రసార మాధ్యమాలను ప్రధాన మంత్రి అభినందించారు. గ్రామీణ ప్రాంతాలలో పారిశుధ్య సదుపాయాలను విస్తరించడం జరుగుతోందని ఆయన అన్నారు. పరిశుభ్రత ఒక ప్రజాందోళనగా మారాలని, ఈ లక్ష్య సాధన దిశగా మనమందరమూ పాటుపడాలని ఆయన సూచించారు. దేశంలోని వేరు వేరు ప్రాంతాల సంస్కృతులను గురించి నేర్చుకొనే, ఆయా ప్రాంతాల సామర్ధ్యాలను గురించి తెలుసుకొని వాటిని ప్రశంసించే అవకాశం “ఏక్ భారత్- శ్రేష్ఠ్ భారత్” కార్యక్రమం ద్వారా మనకందరికీ లభించిందని ప్రధాన మంత్రి అన్నారు.
పారాలింపిక్స్ ఆటల లో జావెలిన్ ఈవెంట్ లో కాంస్య ప‌త‌కాన్ని గెలిచినందుకు శ్రీ సుంద‌ర్ సింహ్ గుర్జర్ కు అభినంద‌న‌లు తెలిపిన ప్ర‌ధాన మంత్రి

టోక్యో లో పారాలింపిక్స్ ఆట‌ల‌ లో జావెలిన్ ఈవెంట్ లో కాంస్య ప‌త‌కాన్ని గెలిచినందుకు శ్రీ సుంద‌ర్ సింహ్ గుర్జ‌ర్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘@SundarSGurjar కాంస్య ప‌త‌కాన్ని గెలుచుకోవ‌డం తో భార‌త‌దేశం లో హ‌ర్షాతిరేకం వ్య‌క్తం అవుతోంది. ఆయ‌న ప్ర‌శంసాయోగ్య‌మైన‌టువంటి సాహ‌సాన్ని, స‌మ‌ర్ప‌ణ భావాన్ని చాటారు. ఆయ‌న కు ఇవే అభినంద‌న‌లు. ఆయ‌న మ‌రింత‌గా రాణించాలి అని కోరుకొంటున్నాను’’ అని ప్ర‌ధాన మంత్రి ఒక ట్వీట్ లో పేర్కొన్నారు.
సిక్కిం ఆవిర్భావ దినోత్సవం నేపథ్యంలో ప్రజలకు ప్రధాని శుభాకాంక్షలు

సిక్కిం ఆవిర్భావ దినోత్సవం సందర్భంగా ప్రధానమంత్రి శ్రీ నరేంద్ర మోదీ ఆ రాష్ట్ర ప్రజలకు శుభాకాంక్షలు తెలిపారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘సిక్కిం ప్రజలకు రాష్ట్ర ఆవిర్భావ దినోత్సవ శుభాకాంక్షలు. రమణీయ ప్రకృతి సౌందర్యానికి నిలయంగానే కాకుండా సహృదయులైన ప్రజలకు నెలవుగా ఈ రాష్ట్రం అందరి మన్ననలూ చూరగొంది. ముఖ్యంగా సేంద్రియ వ్యవసాయంలో ఎంతో ముందంజవేసి, ఆదర్శప్రాయంగా నిలిచింది. ఈ రాష్ట్రం నిరంతరం వృద్ధి పథంలో పరుగు తీయాలని, ఇక్కడి ప్రజలంతా ఆయురారోగ్యాలతో వర్ధిల్లాలని ఈ సందర్భంగా దైవాన్ని ప్రార్థిస్తున్నాను’’ అని ప్రధాని పేర్కొన్నారు.
మణిపుర్, మేఘాలయ మరియు త్రిపుర ల ప్రజల కు ఆయా రాష్ట్రాల స్థాపనదినాల సందర్భం లో శుభాకాంక్షలు తెలిపిన ప్రధాన మంత్రి

మణిపుర్, మేఘాలయ మరియు త్రిపుర ల ప్రజల కు ఆ యా రాష్ట్రాల స్థాపన దినాల ను పురస్కరించుకొని ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘మణిపుర్, మేఘాలయ మరియు త్రిపుర ల ప్రజల కు ఆ యా రాష్ట్రాల స్థాపన దినాల సందర్బం లో శుభాకాంక్షలు. ఈ రాష్ట్రాలు భారతదేశం యొక్క అభివృద్ధి కి, చైతన్యభరితమైనటువంటి తోడ్పాటుల ను అందిస్తున్నాయి. ఈ రాష్ట్రాలు ప్రగతి పథం లో వాటి పయనాన్ని నిరంతరం గా కొనసాగించాలి అంటూ ప్రార్థిస్తున్నాను.’’ అని పేర్కొన్నారు.
ప్ర‌ధానికి దీపావ‌ళి శుభాకాంక్ష‌లు తెలిపిన అమెరికా అధ్య‌క్షుడు బ‌రాక్ ఒబామా

అమెరికా అధ్య‌క్షుడు బ‌రాక్ ఒబామా భార‌త ప్ర‌ధాన మంత్రి న‌రేంద్ర మోదీకి ఫోన్ చేసి దీపావ‌ళి శుభాకాంక్ష‌లు తెలిపారు. కొత్త‌గా ఏర్పాటైన హాట్‌లైన్ ద్వారా వారిద్ద‌రూ మాట్లాడుకున్నారు. ఇరువురూ ప‌ర‌స్ప‌రం దీపావ‌ళి శుభ‌కాంక్ష‌లు అంద‌జేసుకున్నారు. “కొద్ది సేప‌టి కింద‌టే అమెరికా అధ్య‌క్షుడు మాట్లాడారు. ఇరువురం దీపావ‌ళి శుభాకాంక్ష‌లు తెలియ‌జేసుకున్నాం. కొత్త‌గా ఏర్పాటైన హాట్‌లైన్ ద్వారా జ‌రిగిన తొలి సంభాష‌ణ ఇది. మ‌రిన్ని అంశాల‌పై కూడా ఇరువురం మాట్లాడుకున్నాం. అమెరికా అధ్య‌క్ష భ‌వ‌నం వైట్ హౌజ్‌లో కూడా దీపావ‌ళి జ‌రుపుకుంటున్న‌ట్లు తెలిసి సంతోషమేసింది. త్వ‌ర‌లో ట‌ర్కీలో జ‌రిగే జీ-20 స‌ద‌స్సులో స‌మావేశానికి ఇరువురం ఎదురుచూస్తున్నాం” అని ప్ర‌ధాన మంత్రి మోదీ ట్వీట్ చేశారు.
శ్రీ లాలా లాజ్ పత్ రాయ్ జయంతి నాడు ఆయనకు నివాళులు అర్పించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ శ్రీ లాలా లాజ్ పత్ రాయ్ జయంతి నాడు ఆయనకు నివాళులు అర్పించారు. “శ్రీ లాలా లాజ్ పత్ రాయ్ కు ఆయన జయంతి సందర్భంగా ఇవే నా నివాళులు. ఆయన నిర్భయత్వం, తప్పు పట్టలేని నైతిక నిష్ఠ, అన్యాయంపై పోరాడే తత్త్వాల కారణంగా ఆయనను జాతి గౌరవిస్తున్నద”ని ప్రధాన మంత్రి అన్నారు.
సాధార‌ణ ఎన్నిక‌ల లో చ‌రిత్రాత్మ‌క‌మైన గెలుపున‌ కు ప్ర‌ధాన మంత్రి శ్రీ మోదీ ని అభినందిస్తూ వెల్లువెత్తుతున్న సందేశాలు

సాధార‌ణ ఎన్నిక‌ల లో చ‌రిత్రాత్మ‌క‌మైన గెలుపున‌ కు ప్ర‌ధాన మంత్రి శ్రీ న‌రేంద్ర మోదీ ని అభినందిస్తూ ప్రపంచం అంత‌టి నుండి సందేశాలు ఒక ప్ర‌వాహం లా వ‌స్తూ ఉన్నాయి. ప్ర‌ధాన మంత్రి ఈ రోజు న సౌదీ అరేబియా క్రౌన్ ప్రిన్స్ మాన్య శ్రీ మొహమ్మద్ బిన్ సల్ మాన్, ద స్టేట్ ఆఫ్ కతర్‌ అమీర్ మాన్య శ్రీ శేఖ్ త‌మీమ్ బిన్ హమద్ అల్-థానీ, జర్మనీ చాంస్ లర్, శ్రేష్ఠురాలు శ్రీ‌మ‌తి ఎంజెలా మర్కెల్, యునైటెడ్ కింగ్ డమ్ ప్రధాని, శ్రేష్ఠురాలు శ్రీమతి థెరెసా మే, ఇంకా శ్రీ లంక పూర్వ‌ అధ్యక్షుడు, శ్రేష్ఠుడు శ్రీ మ‌హిందా రాజ‌ప‌క్షే ల నుండి టెలిఫోన్ కాల్స్ ద్వారా అందిన శుభాకాంక్ష‌ల ను స్వీక‌రించారు. క్రౌన్ ప్రిన్స్ అందించిన ఆత్మీయ అభినంద‌న‌ ల ప‌ట్ల ప్ర‌ధాన మంత్రి ధ‌న్య‌వాదాలు తెలిపారు. భార‌త‌దేశ ప్ర‌జ‌ల తో అమూల్యమైన మైత్రి ని, అలాగే ఉభ‌య దేశాల మ‌ధ్య స‌న్నిహిత సంబంధాల ను పెంపొందింప చేసుకోవ‌డం లో వ్య‌క్తిగ‌తం గా ఆయ‌న చూపిన ఆస‌క్తి ని ప్ర‌ధాన మంత్రి ప్ర‌శంసించారు. ప్ర‌ధాన మంత్రి ని అమీర్ ఆప్యాయం గా అభినందించారు. క‌త‌ర్ కు, భార‌త‌దేశాని కి మ‌ధ్య సంబంధాలు గాఢ‌త‌రం కావ‌డాన్ని ఆయ‌న గుర్తు కు తెచ్చారు. అమీర్ కు ప్ర‌ధాన మంత్రి ధ‌న్య‌వాదాలు పలికారు. రెండు దేశాల మ‌ధ్య దృఢ‌మైన భాగ‌స్వామ్యాన్ని నిర్మించ‌డం లో ఆయ‌న అందిస్తున్నటువంటి మార్గ‌ద‌ర్శ‌క‌త్వాన్ని ప్ర‌ధాన మంత్రి ప్రశంసించారు. చాంస్ లర్ మర్కెల్ ప్ర‌ధాన మంత్రి ని అభినందిస్తూ, ఇరు దేశాల మ‌ధ్య వ‌ర్ధిల్లుతున్న‌టువంటి సంబంధాన్ని జ్ఞప్తి కి తెచ్చారు. ప‌ర‌స్ప‌ర ప్ర‌యోజ‌నాలు ముడిప‌డి ఉన్నటువంటి రంగాల లో ఇతోధిక స‌హ‌కారాన్ని పెంపొదింపచేసుకోవాలని వుందన్న ఆకాంక్ష ను ఆమె వ్యక్తం చేశారు. ప్ర‌ధాన మంత్రి ఆమె కు ధ‌న్య‌వాదాలు తెలిపారు. ఇరు దేశాల మ‌ధ్య ఉన్న ద్వైపాక్షిక సంబంధాల లోను, అలాగే ప్ర‌పంచ శాంతి కి మ‌రియు ప్రపంచ స‌మృద్ధి సాధ‌న కు ఆమె పోషిస్తున్న‌ మార్గ‌ద‌ర్శ‌కత్వ భూమిక ను ఆయ‌న గుర్తు కు తెచ్చారు. జ‌పాన్ లోని ఒసాకా లో త్వ‌ర‌లో జ‌రుగ‌నున్న జి-20 శిఖ‌ర స‌మ్మేళ‌నం లో, అలాగే భార‌త‌దేశం లో ఈ సంవ‌త్స‌రం లోనే చోటుచేసుకోనున్న అంత‌ర్ ప్ర‌భుత్వ సంప్ర‌దింపుల లో ముఖాముఖి భేటీ అయ్యేందుకు ఈ నేత‌లు ఇరువురు వేచి ఉన్నారు. పటిష్టమైనటువంటి ప్ర‌జా తీర్పు ను సాధించ‌డం ప‌ట్ల ప్ర‌ధాన మంత్రి కి ప్ర‌ధాని మే అభినంద‌న‌లు తెలియ‌జేశారు. సాధార‌ణ ఎన్నిక‌లు అనేవి ప్ర‌జాస్వామ్యాన్ని క‌ళ్ళ‌ కు క‌ట్టే ఒక ప్రముఖ ఘటన అని ఆమె అభివ‌ర్ణిస్తూ, ఒక మహత్వపూర్ణ కార్యాన్ని సంపన్నం చేసినందుకు భార‌తదేశ ప్ర‌జ‌ల ను మెచ్చుకొన్నారు. ప్ర‌ధాన మంత్రి శ్రీ మోదీ ఆమె కు ధ‌న్య‌వాదాలు తెలిపారు. అన్ని రంగాల‌ లో ద్వైపాక్షిక స‌హ‌కారాన్ని మ‌రింత‌ గాఢతరంగా మలచుకొనేదుకు యునైటెడ్ కింగ్ డ‌మ్ తో కలసి పని చేయడాన్ని కొనసాగించాల‌ని వుందన్న త‌న అభిలాష ను ఆయన వ్యక్తం చేశారు. శ్రీ లంక పూర్వ అధ్య‌క్షుడు శ్రీ రాజ‌ప‌క్షే అభినంద‌న‌ల‌ కు ప్ర‌ధాన మంత్రి ధ‌న్య‌వాదాలు తెలిపారు. ఇరుగు పొరుగు దేశాలు గా శ్రీ లంక మ‌రియు భార‌త‌దేశం చిర‌కాలం గా మైత్రీపూర్వ‌క‌, స‌న్నిహిత‌ సంబంధాల ను నెఱపుతూ వ‌స్తున్నాయ‌ని ప్ర‌ధాన మంత్రి చెప్తూ, ఈ సంబంధాలు ఇరు దేశాల ప్ర‌జ‌ల హితం తో పాటు ప్రాంతీయ శాంతి, ఇంకా స‌మృద్ధి ల ప‌రం గా కూడా ఇదే విధం గా వ‌ర్ధిల్లుతూ ఉంటాయ‌న్న విశ్వాసాన్ని వ్య‌క్తం చేశారు.
భారతదేశం, ఇజ్రాయెల్ ల మధ్య జలవనరుల నిర్వహణ, అభివృద్ధి సహకార ఒప్పందానికి ఆమోదముద్ర

ప్రధాన మంత్రి శ్రీ నరేంద్ర మోదీ నాయకత్వంలోని కేంద్ర మంత్రివర్గం భారత, ఇజ్రాయెల్ దేశాలు జలవనరుల నిర్వహణ, అభివృద్ధిలో సహకారానికి అవగాహనపూర్వక ఒప్పందం (ఎంఓయూ) కుదుర్చుకునేందుకు ఆమోదం తెలిపింది. జల వనరుల సమర్థ వినియోగం, రీ సైక్లింగ్/రీ యూజింగ్, క్షార నిర్మూలన, అక్విఫయర్ రీచార్జ్, జలవనరుల సంరక్షణ విభాగాలకు చెందిన సాంకేతిక పరిజ్ఞానాలు ఉభయులు ఇచ్చిపుచ్చుకుని సహకరించుకుని ప్రయోజనం పొందేందుకు ఈ ఒప్పందం వీలు కల్పిస్తుంది. ఎంఓయూలోని భిన్న అంశాల అమలుకు సంబంధించిన కార్యకలాపాల పర్యవేక్షణకు ఒక సంయుక్త కార్యాచరణ బృందాన్ని ఏర్పాటు చేస్తారు. జలవనరుల నిర్వహణ, అభివృద్ధి సహకారానికి సంబంధించి భారత్ ఇప్పటికే ఆస్ర్టేలియా, కాంబోడియా, ఇరాన్, ఇరాక్, ఫిజీ, చైనా, బహ్రేన్లతో ఒప్పందాలు కుదుర్చుకుంది. నేపథ్యం: కేంద్ర జలవనరులు, నదుల అభివృద్ధి, గంగానది పునరుద్ధరణ మంత్రిత్వ శాఖ.. జలవనరుల నిర్వహణ, అభివృద్ధికి సంబంధించి వివిధ దేశాలతో విధానపరమైన అంశాలు, సాంకేతిక పరిజ్ఞానం పంచుకునేందుకు, శిక్షణ కార్యక్రమాలు, వర్క్షాప్లు, శాస్త్ర సాంకేతిక సదస్సులు, సాంకేతిక గోష్ఠి, నిర్వహణకు, నిపుణులను పరస్పరం పంపించుకోవడంతో పాటు అధ్యయన పర్యటనల నిర్వహణకు కృషి చేస్తోంది. జలవనరుల సమర్థ నిర్వహణ, మైక్రో ఇరిగేషన్, వ్యర్థజలాల పునర్ వినియోగం, క్షారనిర్మూలన, అక్విఫయర్ రీచార్జ్ రంగాల్లో సాధించిన విజయాలను దృష్టిలో ఉంచుకుని వారి అనుభవాలు, నైపుణ్యాలను సాధించడానికి ఇజ్రాయెల్తో ఒప్పందం కుదుర్చుకోవాలని నిర్ణయించింది.
కెకె అనే పేరు తో ప్రజాదరణ కు పాత్రుడైన ప్రముఖ గాయకుడు శ్రీ కృష్ణకుమార్ కున్నాథ్మృతి కి సంతాపం తెలిపిన ప్రధాన మంత్రి

కెకె అనే పేరు తో ప్రజాదరణ కు పాత్రుడైన ప్రముఖ గాయకుడు శ్రీ కృష్ణకుమార్ కున్నాథ్ మృతి పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఆయన పాడిన పాట లు అన్ని వయోవర్గాల కు చెందిన ప్రజల భావన ల తాలూకు ఒక విస్తృత శ్రేణి ని ప్రతిబింబిస్తాయి అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘కెకె పేరు తో ప్రజాదరణ కు పాత్రుడు అయినటువంటి ప్రముఖ గాయకుడు శ్రీ కృష్ణకుమార్ కున్నాథ్ అకాలిక మృతి వల్ల దుఃఖిస్తున్నాను. ఆయన పాడిన పాట లు అన్ని వయోవర్గాల ప్రజల భావనల తాలూకు ఒక విస్తృత శ్రేణి ని ప్రతిబింబించాయి. మనం ఆయన ను ఆయన యొక్క పాట ల మాధ్యమం ద్వారా ఎల్లప్పటికీ జ్ఞాపకం పెట్టుకొంటాం. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
శీతోష్ణ స్థితి మార్పుపై ఐక్య రాజ్య సమితి ఫ్రేమ్ వర్క్ కన్వెన్షన్ కు సంబంధించిన క్యోటో ప్రోటోకాల్ రెండవ వచనబద్ధత కాలపు అనుమోదానికి ఆమోదం తెలిపిన మంత్రివర్గం

గ్రీన్ హౌస్ వాయువుల (జి హెచ్ జిల) ఉద్గారాన్ని అదుపులో ఉంచడానికి ఉద్దేశించిన క్యోటో ఒడంబడికల ప్రాథమిక పత్రం (క్యోటో ప్రోటోకాల్)రెండవ వచనబద్ధత కాలాన్ని అనుమోదించేందుకు మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. క్యోటో ఒడంబడికల ప్రాథమిక పత్రం రెండవ వచనబద్ధత కాలంపై 2012 సంవత్సరంలో అంగీకారం కుదిరింది. దీనిని ఇంతవరకు అనుమోదించిన (ర్యాటిఫైడ్) దేశాలు డెబ్భయ్ అయిదు. శీతోష్ణ స్థితిలో మార్పునకు సంబంధించిన అంశాలపై అంతర్జాతీయ ఏకాభిప్రాయాన్ని సాధించడంలో భారతదేశం పోషించిన కీలకమైన పాత్రను దృష్టిలో పెట్టుకొంటే, శీతోష్ణ స్థితి సంబంధిత న్యాయం మరియు పర్యావరణ పరిరక్షణ అనే ప్రపంచ లక్ష్యాల సాధనకు కట్టుబడి ఉన్న భిన్న దేశాల మధ్య సౌమనస్యం విషయంలోనూ భారతదేశం నాయకత్వం వహిస్తున్నట్లుగా ప్రస్తుత నిర్ణయం మరింతగా స్పష్టం చేస్తున్నట్లు అవుతోంది. క్యోటో ఒడంబడికల ప్రాథమిక పత్రాన్ని భారతదేశం అనుమోదించడం అభివృద్ధి చెందుతున్న ఇతర దేశాలను కూడా ఈ దిశగా ప్రోత్సహించగలుగుతుంది. నిలకడైన అభివృద్ధి ప్రాధమ్యాలకు అనుగుణంగా ఈ వచనబద్ధత కాలంలో క్లీన్ డెవలప్ మెంట్ మెకానిజమ్ (సిడిఎమ్) పథకాలను అమలుపరచడం కోసం భారతదేశంలోకి మరిన్ని పెట్టుబడులు తరలివచ్చేందుకూ ఆస్కారం ఏర్పడుతుంది. శీతోష్ణ స్థితి వ్యవస్థపై కనీస ప్రమేయం ఉండే స్థాయిలో వాతావరణంలో గ్రీన్ హౌస్ వాయువు కేంద్రీకరణలను స్థిరీకరించడమే ద యునైటెడ్ నేషన్స్ ఫ్రేమ్ వర్క్ కన్వెన్షన్ ఆన్ క్లైమెట్ ఛేంజ్ (యుఎన్ఎఫ్ సిసి) ఉద్దేశం. వాతావరణంలో గ్రీన్ హౌస్ వాయువు ప్రస్తుతమున్న అధిక స్థాయిలకు చేరడంలో అభివృద్ధిచెందిన దేశాలదే ప్రధాన బాధ్యత అని గుర్తించి, వాటిని తగ్గించే దిశగా ఏర్పరచిన లక్ష్యాల సాధనకు కృషి చేస్తామన్న వాగ్దానాన్ని అభివృద్ధి చెందిన దేశాల నుండి క్యోటో ఒడంబడికల ప్రాథమిక పత్రం పుచ్చుకున్నది. అంతేకాకుండా, దీనికి సంబంధించిన సాంకేతిక విజ్ఞానాన్ని, ఆర్థిక వనరులను అభివృద్ధి చెందుతున్న దేశాలకు బదలాయించాలని కూడా ఈ ప్రాథమిక పత్రం సూచిస్తోంది. క్యోటో ఒడంబడికల ప్రాథమిక పత్రం నిర్దేశిస్తున్న తప్పనిసరి కర్తవ్యాలు లేదా లక్ష్యాల తాలూకు భారమేదీ భారతదేశం వంటి అభివృద్ధి చెందుతున్న దేశాలపైన లేదు. పూర్వరంగం: క్యోటో ఒడంబడికల ప్రాథమిక పత్రాన్ని 1997వ సంవత్సరంలో ఆమోదించారు. 2008-2012 వరకు ఒకటవ వచనబద్ధత కాలంగా పరిగణించారు. రెండవ వచన బద్ధత కాలానికిగాను క్యోటో ఒడంబడికల ప్రాథమిక పత్రంలో సవరణ (దోహా సవరణ) లను 2013 మొదలుకొని 2020 వరకు అమలుపరచేటట్లు విజయవంతంగా ఆమోదించడమైంది. దోహా సవరణలో పొందుపరచిన ‘ఆప్ట్-ఇన్’ నిబంధనలలో భాగంగా అభివృద్ధి చెందిన దేశాలు తాము చేసిన వాగ్దానాలను ఇప్పటికే అమలుపరచడం ఆరంభించాయి. 2020 కన్నా పూర్వపు కాలంలో అభివృద్ధి చెందిన దేశాలు పాటించవలసిన శీతోష్ణస్థితి సంబంధిత పనులను గురించి భారతదేశం తరచుగా చెబుతూ వచ్చింది. అంతేకాకుండా కన్వెన్షన్ విధి విధానాల ప్రాతిపదికన చేపట్టవలసిన శీతోష్ణ స్థితి చర్యలను.. ఉదాహరణకు ది ప్రిన్సిపుల్ ఆఫ్ ఈక్విటీ అండ్ కామన్ బట్ డిఫరెన్షియేటెడ్ రెస్పాన్సిబిలిటీస్ అండ్ రెస్పెక్టివ్ కేపబిలిటీస్ (సిబిడిఆర్ & ఆర్ సి) వంటివాటి కోసం.. కూడా భారతదేశం వాదించింది.
అంతరిక్షాన్ని శాంతియుత ప్రయోజనాలకు వినియోగించుకోవడంలో సహకారం కోసం భారతదేశం, బాంగ్లాదేశ్ ల మధ్య సంతకాలైన ఎమ్ఒయు మంత్రివర్గం దృష్టికి

అంతరిక్షాన్ని శాంతియుత ప్రయోజనాలకు వినియోగించుకోవడంలో సహకారం కోసం భారతదేశం, బాంగ్లాదేశ్ ల మధ్య కుదిరిన అవగాహనపూర్వక ఒప్పంద పత్రాన్ని (ఎమ్ఒయు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకువచ్చారు. ఈ ఎమ్ఒయు పై 2017 ఏప్రిల్ లో న్యూ ఢిల్లీలో సంతకాలయ్యాయి. అంతరిక్ష సంబంధ శాస్త్ర విజ్ఞానం, రిమోట్ సెన్సింగ్ ఆఫ్ అర్త్, శాటిలైట్ కమ్యూనికేషన్, ఇంకా ఉపగ్రహ ఆధారిత మార్గదర్శనం సహా సాంకేతిక శాస్త్ర విజ్ఞానం మరియు అప్లికేషన్ లు, స్పేస్ సైన్స్ అండ్ ప్లానెటరీ ఎక్స్ ప్లొరేషన్, స్పేస్ క్రాఫ్ట్, స్పేస్ సిస్టమ్స్ మరియు గ్రౌండ్ సిస్టమ్ ల వినియోగం, అప్లికేషన్ ఆఫ్ స్పేస్ టెక్నాలజీ వంటి రంగాలలో సహకారానికి ఈ ఎమ్ఒయు తోడ్పడనుంది. అంతరిక్ష విభాగం/ భారతీయ అంతరిక్ష పరిశోధన సంస్థ (డిఒఎస్/ ఐఎస్ఆర్ఒ), మరియు బాంగ్లాదేశ్ టెలికమ్ రెగ్యులేటరీ కమిషన్ (బిటిఆర్ సి) ల సభ్యులతో కూడిన ఒక జాయింట్ వర్కింగ్ గ్రూపు ఏర్పాటుకు ఎమ్ఒయు బాట వేస్తుంది. అలా ఏర్పడే జాయింట్ వర్కింగ్ గ్రూపు ఈ ఎమ్ఒయు అమలుకు మార్గాలను, ఒక కాలావధితో సహా కార్యాచరణ ప్రణాళికను సిద్ధం చేస్తుంది. భూమి యొక్క రిమోట్ సెన్సింగ్ రంగంలోనే కాక ఉపగ్రహ వార్తాప్రసారం, ఉపగ్రహ మార్గనిర్దేశకత్వం, అంతరిక్ష సంబంధ శాస్త్ర విజ్ఞానం మరియు అంతరిక్షంలో అన్వేషణ రంగాలలోనూ కొత్త కొత్త పరిశోధక కార్యకలాపాలను, అప్లికేషన్ రీతులను అన్వేషించడానికి ఎమ్ఒయు ఊతాన్ని అందించగలదు. ఎమ్ఒయు లో భాగంగా చేపట్టే పనులకు ఆర్థిక సహాయాన్ని సంబంధిత పనులను నిర్వహించే సంస్థ సమకూర్చవలసివుంటుంది. ఆయా దేశాలలో అమలయ్యే బడ్జెట్ సంబంధిత నిబంధనల తాలూకు నియమావళికి మరియు అందుబాటులో ఉన్న వనరుల పరిమితులకు లోబడి ఈ ఆర్థిక సహాయాన్ని అందజేయాల్సివుంటుంది. ఈ ఎమ్ఒయులో భాగంగా చేపట్టే సంయుక్త పథకాలు, పనులు ఆయా కార్యకలాపాల రకం యొక్క మరియు సంబంధిత రంగం యొక్క వాణిజ్య లేదా వాణిజ్యేతర ప్రాతిపదికన చేపట్టేందుకు వీలు ఉంటుంది. అంతే కాక ఈ పథకాలను, పనులను పరస్పర చెల్లింపులు జరపకుండా గాని, లేదా పరిహారపూర్వక సర్దుబాట్లు లేదా కాంట్రాక్టుల ఆధారంగా గాని అమలుపరచాల్సివుంటుంది. అంతరిక్ష సంబంధిత సాంకేతిక శాస్త్ర పరిజ్ఞానాన్ని మానవాళి ప్రయోజనార్థం ఉపయోగించడంలో సంయుక్త కార్యకలాపాలను అభివృద్ధిపరచేందుకు ఈ ఎమ్ఒయు దోహదపడనుంది. ఈ రకంగా దేశంలో అన్ని వర్గాలకు మరియు ప్రాంతాలకు మేలు జరుగుతుంది. పూర్వ రంగం: అంతరిక్ష రంగంలో ఒకదానితో మరొకటి సహకరించుకొనేందుకు భారతదేశం, బాంగ్లాదేశ్ లు ఆసక్తిని వ్యక్తం చేశాయి. తదనుగుణంగా, అంతరిక్ష రంగంలో సహకారానికి గాను ఎమ్ఒయు ఫ్రేమ్ వర్క్ యొక్క నమూనాను భారతీయ హై కమిషన్ బాంగ్లాదేశ్ కు మరియు ఎమ్ఇఎ కు 2016 ఆగస్టు లో అందజేసింది. ప్రభుత్వ స్థాయిలో మరింత ముందుకు వెళ్లడానికిగాను ఈ పని చేయడమైంది. 2016 డిసెంబరు లో బాంగ్లాదేశ్ తన ఏకీభావాన్ని వ్యక్తంచేసింది. దీనితో 2017 ఏప్రిల్ 8వ తేదీన న్యూ ఢిల్లీ లో, అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకారానికి ఉద్దేశించిన ఒక ఎమ్ఒయు పైన సంతకాలు జరిగాయి.
నేపాల్ లోని లుంబినీ నిసందర్శించనున్న ప్రధాన మంత్రి శ్రీ నరేంద్ర మోదీ (16 మే 2022)

నేపాల్ ప్రధాని రైట్ ఆనరేబల్ శ్రీ శేర్ బహాదుర్ దేవు బా ఆహ్వానించిన మీదట 2022వ సంవత్సరం మే 16వ తేదీ నాడు నేను నేపాల్ లోని లుంబినీ ని సందర్శించబోతున్నాను. మంగళప్రదమైనటువంటి బుద్ధ పూర్ణిమ సందర్భం లో మాయాదేవి ఆలయం లో పూజాదికాలలో పాలుపంచుకోవాలని నేను ఉత్సాహపడుతున్నాను. లక్షల కొద్దీ భారతీయుల వలెనే భగవాన్ బుద్ధుని పవిత్ర జన్మస్థలం లో శ్రద్ధసుమాల ను అర్పించే అవకాశాన్ని పొంది నేను గౌరవాన్వితుడిని అయ్యానని తలుస్తున్నాను. కిందటి నెల లో ప్రధాని శ్రీ దేవుబా భారతదేశాన్ని సందర్శించినప్పుడు మా మధ్య ఫలప్రదమైన చర్చ జరిగిన తరువాత ఆయన తో మరొక్కసారి భేటీ అవ్వాలని ఆశపడుతున్నాను. మేం జలవిద్యుత్తు, అభివృద్ధి మరియు కనెక్టివిటీ లు సహా అనేక రంగాల లో సహకారాన్ని విస్తరింప జేసుకోవడం కోసం మా ఉమ్మడి అవగాహన ను పెంపొందించుకోవడాన్ని కొనసాగిస్తాం. పవిత్రమైన మాయాదేవి ఆలయాన్ని సందర్శించడంతో పాటు గా, నేను లుంబినీ మఠ ప్రాంతం లో ఇంటర్ నేశనల్ సెంటర్ ఫార్ బుద్ధిస్ట్ కల్చర్ ఎండ్ హెరిటేజ్ యొక్క శంకుస్థాపన కార్యక్రమం లో పాలుపంచుకొంటాను. అలాగే బుద్ధ జయంతి సందర్భం లో నేపాల్ ప్రభుత్వం ఏర్పాటు చేసే ఉత్సవాల లో కూడా నేను పాలుపంచుకొంటాను. నేపాల్ తో మన సంబంధాలు సాటి లేనివి గా ఉన్నాయి. భారతదేశానికి, నేపాల్ కు మధ్య గల నాగరకతపరమైన సంబంధాలు మరియు ప్రజల మధ్య పరస్పర ఏర్పడ్డ సంబంధాలు మన సన్నిహిత బంధాని కి దృఢత్వాన్ని జతచేస్తున్నాయి. నా సందర్శన ఉద్దేశ్యం ఏమిటి అంటే అది కాలంతో పాటే బలపడ్డ ఈ సంబంధాల ను వేడుక గా తలచుకొంటూ గాఢతరం గా మలచాలి అనేదే. ఈ సంబంధాల కు శతాబ్దాలు గా ప్రోత్సాహం లభించింది; అంతేకాదు, ఈ సంబంధాల కు మన పరస్పర సన్నిహితత్వం తాలూకు దీర్ఘ చరిత్ర లో స్థానాన్ని కూడా కల్పించడమైంది.
ఆత్మనిర్భర్ భారత్ ఇనొవేశన్ చాలెంజ్ ను ప్రారంభించిన ప్రధాన మంత్రి

పౌరులు ఇప్పటికే వినియోగిస్తున్న భారతీయ ఏప్ లను మరియు వాటి వాటి కేటగిరిల లో ప్రపంచ శ్రేణి ఏప్ లు గా ఎదగగలిగే భారతీయ ఏప్ లను గుర్తించడం కోసం ఉద్దేశించిన ‘ఆత్మనిర్భర్ భారత్ ఇనొవేశన్ చాలెంజ్’ ను ప్ర‌ధాన మంత్రి శ్రీ న‌రేంద్ర మోదీ ప్రారంభించారు. ‘‘ప్రపంచ శ్రేణి ఏప్ లు గా ఎదగగలిగే మేక్ ఇన్ ఇండియా ఏప్ లను సృజించడం కోసం టెక్ సముదాయం లో మరియు స్టార్ట్- అప్ సముదాయం లో ఈ రోజు న గొప్ప ఉత్సుకత తొణికిసలాడుతున్నది. వారి ఆలోచనల కు మరియు ఉత్పత్తుల కు మార్గాన్ని సుగమం చేయడం కోసం GoI_MeitY , ఇంకా @AIMtoInnovate లు ‘ఆత్మనిర్భర్ భారత్ ఇనొవేశన్ చాలెంజ్’ ను ప్రారంభిస్తున్నాయి’’ అని ప్రధాన మంత్రి అన్నారు.